CELEX: 62017CN0693
Language: sl
Date: 2017-12-10 00:00:00
Title: Zadeva C-693/17 P: Pritožba, ki jo je družba BMB sp. z o.o. vložila 10. decembra 2017 zoper sodbo Splošnega sodišča (prvi senat) z dne 3. oktobra 2017 v zadevi T-695/15, BMB sp. z o.o./EUIPO

23.4.2018   
            
            
               SL
            
            
               Uradni list Evropske unije
            
            
               C 142/20
            
         Pritožba, ki jo je družba BMB sp. z o.o. vložila 10. decembra 2017 zoper sodbo Splošnega sodišča (prvi senat) z dne 3. oktobra 2017 v zadevi T-695/15, BMB sp. z o.o./EUIPO
   (Zadeva C-693/17 P)
   (2018/C 142/27)
   Jezik postopka: angleščina
   
      Stranki
   
   
      Pritožnica: BMB sp. z o.o. (zastopnik: K. Czubkowski, odvetnik)
   
      Drugi stranki v postopku: Urad Evropske unije za intelektualno lastnino (EUIPO) in Ferrero SpA
   
      Predlogi
   
   Pritožnica Sodišču predlaga, naj:
   
               —
            
            
               razveljavi sodbo Splošnega sodišča (prvi senat) z dne 3. septembra 2017 v zadevi T-695/15, ki je bila pritožnici vročena 11. oktobra 2017 in
            
         
               —
            
            
               razveljavi odločbo tretjega odbora EUIPO za pritožbe z dne 8. septembra 2015 v zadevi R 1150/2012-3.
            
         Podredno, Sodišče naj razveljavi sodbo in zadevo vrne Splošnemu sodišče v razsojanje, če stanje postopka ne dovoljuje, da bi o zadevi odločilo Sodišče.
   Poleg tega naj Sodišče v skladu s členom 138(1) Poslovnika Sodišča:
   
               —
            
            
               družbi Ferrero Spa in EUIPO naloži plačilo stroškov v zvezi s to pritožbo,
            
         
               —
            
            
               družbi Ferrero Spa in EUIPO naloži plačilo stroškov, ki so pritožnici nastali v postopku pred Splošnim sodiščem in
            
         
               —
            
            
               družbi Ferrero Spa naloži plačilo stroškov postopka pred EUIPO v zvezi z izdajo odločbe.
            
         
      Pritožbeni razlogi in bistvene trditve
   
   Pritožnica v utemeljitev pritožbe navaja dva razloga.
   Prvi pritožbeni razlog se nanaša na kršitev člena 25(l)(e) Uredbe Sveta (ES) št. 6/2002 z dne 12. decembra 2001 o modelih Skupnosti (1) zaradi napačne uporabe prava in očitne napake pri presoji:
   
               i.
            
            
               v zvezi s tem, da sporni model vsebuje grafični prikaz prejšnje znamke;
            
         
               ii.
            
            
               v zvezi s tem, da sta si prejšnja znamka in sporni model zelo podobna in
            
         
               iii.
            
            
               v zvezi s tem, da odbor za pritožbe ni storil nikakršne napake s tem, da je odločil, da obstaja verjetnost zmede med prejšnjo znamko in spornim modelom.
            
         Drugi pritožbeni razlog se nanaša na kršitev člena 25(l)(e) Uredbe Sveta (ES)št. 6/2002 z dne 12. decembra 2001 o modelih Skupnosti v povezavi s splošnimi načeli dobrega upravljanja in varstva legitimnih pričakovanj zaradi napačne uporabe prava in očitne napake pri presoji v zvezi s tem, da je sklicevanje odbora za pritožbe na člen 8(l)(b) Uredbe št. 207/2009 (2) v točki 33 odločbe le formalna napaka, ki za odločitev o sporu ni bila odločilna, in da pri presoji verjetnosti zmede ni treba upoštevati nacionalne sodne prakse s področja intelektualne lastnine.
   
      (1)  UL, posebna izdaja v slovenščini, poglavje 13, zvezek 27, str. 142.
   
      (2)  Uredba Sveta (ES) št. 207/2009 z dne 26. februarja 2009 o blagovni znamki Skupnosti (UL 2009, L 78, str. 1).